ועדת הכספים, כנסת 17, פרוטוקול מספר 886, 2008-08-17 13:50

אבישי ברוורמן: אנחנו מעלים את הנושא – איפה חברת הכנסת נוקד, וזה - - -

סטס מיסז'ניקוב: לא פה.

אבישי ברוורמן: אבל הם העלו את זה.

סטס מיסז'ניקוב: אז בוא נפיל את זה.

סטס מיסז'ניקוב: ואני אגיד לך למה, אדוני היושב ראש.

ניסן סלומינסקי: רגע, בוא נראה על מה נפיל.

אבישי ברוורמן: לינת שרים בבתי מלון, פניית מזכיר הממשלה.

סטס מיסז'ניקוב: אדוני היושב ראש, אני רוצה להגיד לך, דיברתי עם השר היחידי שיש לו עניין - - -

קריאה: שמחון.

סטס מיסז'ניקוב: שמחון, ואמרתי לו: רק בגלל עליית מחירי העגבניות והמלפפונים אתה לא צריך לישון בכלל.

סטס מיסז'ניקוב: אז מה זה אתה מבקש מאיתנו בתי מלון?

סטס מיסז'ניקוב: אתה צריך לעבוד.

סטס מיסז'ניקוב: לכן אני נגד.

ניסן סלומינסקי: נכון, בעיקר בגלל פער התיווך הזה האדיר.

ניסן סלומינסקי: החקלאי מסכן, מילא החקלאי היה מרוויח.

אבישי ברוורמן: יש פה שר החקלאות בעבר, חבר הכנסת אורון.

סטס מיסז'ניקוב: הוא עבד, הוא בניגוד לשמחון שרוצה לישון בלילה, הוא עבד בלילות.

אבישי ברוורמן: אמרת בגלל מחירי העגבניות והמלפפונים, אני לא חושב ששר החקלאות אחראי על מחירי העגבניות והמלפפונים.

ניסן סלומינסקי: אתה לא יודע איזה שרים יהיו, בתחילת 2009.

מירב תורג'מן: אולי אני אציג את זה בשתי מילים.

סטס מיסז'ניקוב: רגע, כיוון שהפרוטוקול לא יודע זה מתי אני צוחק ומתי אני מדבר ברצינות – זה היה ברוח ההומוריסטית.

מירב תורג'מן: לפי רוח הדברים שהתקבלו בישיבה – אני מבינה שעכשיו יש קצת הסתייגויות, אבל הייתה פה ישיבה במאי וחברי הוועדה ביקשו שאכין החלטה ברוח הדברים שהתקבלו אז, שזה אומר לאפשר לשרים וסגני שרים ללון בבתי מלון בירושלים, ובלבד שמקום המגורים שלהם הוא מאה קילומטר מירושלים, מהמשרד.

מירב תורג'מן: אותו הדבר לגבי שרים וסגני שרים שמקום משרדם נמצא בתל אביב ומרוחקים 100 קילומטר מהמשרד, מקום המגורים שלהם, יתאפשר להם לישון בבתי מלון בתל אביב.

מירב תורג'מן: ההחלטה הזאת, ביקשו שנחיל אותה רטרואקטיבית החל מה אחד בינואר 2007.

סטס מיסז'ניקוב: מה?

סטס מיסז'ניקוב: למה?

מירב תורג'מן: כן.

מירב תורג'מן: זה מה שביקשתם להחיל.

קריאה: למה לא בתחילת הקדנציה?

מירב תורג'מן: בגלל הבעיה שקיימת שלא יודעים איך לפתור את הבעיה של - - -

סטס מיסז'ניקוב: למה לא בתחילת הקדנציה?

סטס מיסז'ניקוב: אתם מחפשים שלושים מיליון שקל לרשות השידור ופה אתם רוצים לשלם כאלה סכומים?

ניסן סלומינסקי: לא, זה כסף שיצא כבר, בטח, מ-2007.

מירב תורג'מן: בנוסף, לעניין מס הכנסה החליטו לגלם, לגלם את המס.

מירב תורג'מן: למעשה שאותם שרים שמקבלים את ההטבה גם לא ישלמו את המס, אלא המשרד שאליו הם שייכים, הוא ישלם את המס בגין אותה לינה.

מירב תורג'מן: זו ההחלטה שהייתה אז.

ניסן סלומינסקי: דרך אגב, זה חופף לחברי הכנסת?

מירב תורג'מן: זה די חופף לחברי הכנסת.

מירב תורג'מן: כרגע, לפני שבועיים, התכנסה ועדת ברונאו – שהיא הוועדה הממליצה לעניין שכר חברי הכנסת – והם קיבלו החלטה גם לעניין הוצאות מלון וגם לעניין שכר דירה.

מירב תורג'מן: עכשיו לגבי הוצאות מלון הם קיבלו החלטה שחבר כנסת שמתגורר במרחק של 100 קילומטר לפחות מירושלים יהיה זכאי גם כן ללינה בעיר, והמס בגין ההוצאה הזאת גם כן יגולם, ישולם על ידי חשב הכנסת.

מירב תורג'מן: אם הוא מתגורר במרחק של פחות מ-100 קילומטר הוא יצטרך לשלם את המס.

מירב תורג'מן: המס יהיה מוטל עליו ולא יגולם על ידי חשב הכנסת.

מירב תורג'מן: לגבי מספר לינות – הם השאירו את זה בלילה שבין שני ימי מליאה, או בלילה שבין סיור או ישיבה מחוץ לכנסת לבין יום מליאה שלמחרת.

מירב תורג'מן: זה למעשה יוצא ארבעה ימים.

מירב תורג'מן: שהם יכולים לישון.

סטס מיסז'ניקוב: מקסימום.

מירב תורג'מן: כן, מקסימום.

אבישי ברוורמן: בדרך כלל נמצאים פה שלושה ימים.

מירב תורג'מן: כן, יומיים, בדיוק, בין שני ימי מליאה.

אבישי ברוורמן: אבל לשרים אין הגבלה, כי הם יכולים לעבוד כל הזמן.

מירב תורג'מן: בדיוק.

חגי פדר: רגע, סליחה, אבל מעל יומיים צריך אישור מיוחד של מנכ"ל הכנסת.

מירב תורג'מן: לא.

מירב תורג'מן: לא.

מירב תורג'מן: יש לי כאן את ההחלטה.

מירב תורג'מן: ההחלטה לגבי חברי הכנסת קובעת כך: סעיף 10 – יש גם את סעיף ג' הוא בנסיבות מיוחדות ועכשיו קבעו שזה יהיה גם בנסיבות חריגות, וכשיש הצדקה לכך, אבל באופן עקרוני אין שום קשר בין שני ימי ישיבה לבין הסמכות של מנכ"ל הכנסת, הוא רשאי לאפשר לינה בכל מקרה.

מירב תורג'מן: ללא עניין של ישיבה או מליאה.

סטס מיסז'ניקוב: למי?

מירב תורג'מן: לחברי הכנסת בלבד, אני מדברת על חברי כנסת.

מירב תורג'מן: "המנהל הכללי רשאי לאשר הוצאות מלון בירושלים או בתל אביב של חבר הכנסת" – הורידו, אגב, את התל אביב.

מירב תורג'מן: ועדת גרונר המליצה להוריד את תל אביב, שהלינה תהיה בירושלים בלבד.

מירב תורג'מן: "בכל עת, אם הוכח להנחת דעתו שיש הצדקה עניינית לכך" ועכשיו הם פשוט החליטו להחמיר ולקבוע - -

אבישי ברוורמן: מה, ניכנס לדברים האלה גם כן?

מירב תורג'מן: שבמקרים מיוחדים ואם יש הצדקה עניינית לכך.

מירב תורג'מן: אבל אין קשר בין הסמכות של מנכ"ל הכנסת לאשר, לבין ימי המליאה או ימי הישיבה יום לפני כן או יום אחרי כן.

אבישי ברוורמן: אני רוצה רגע לחדד כי פה זה חשוב, הסיבה שזה עולה עכשיו - - -

חיים אורון: למה אני שייך לעסק?

אבישי ברוורמן: כי אני תמיד אסתכל עליך בתור שר החקלאות.

אבישי ברוורמן: הסיבה שזה עולה עכשיו היא מכיוון שאחד השרים שגר בצפון, במקום מאוד רחוק, ועובד עבודה קשה, לא מקבל מה שמגיע לו.

אבישי ברוורמן: וכולם חושבים שזה מגיע לו, בלי שום קשר למלפפונים ועגבניות שלא תלויים בו.

אבישי ברוורמן: ולכן הבקשה הייתה, במסגרת התהליך הזה, עד שהתהליך יסתיים, במקרה הזה כדי לפתור את הדברים בצורה מסודרת.

ניסן סלומינסקי: אז למה זה חוזר אלינו?

ניסן סלומינסקי: רק כדי לאשר את מה שכתבת?

מירב תורג'מן: בדיוק, זה חוזר – לא לפתוח את זה לדיון מהותי כי למעשה היה כבר דיון, פשוט לאשר את ההחלטה - -

אבישי ברוורמן: לאשר את זה.

מירב תורג'מן: ברוח הדברים שנאמרו אז בדיון.

מירב תורג'מן: זה מה שמונח בפניכם, אם תרצו לשנות - - -

סטס מיסז'ניקוב: רק רגע, למה – אדוני היושב ראש.

אבישי ברוורמן: כן, סטס, חבר הכנסת מיסז'ניקוב.

סטס מיסז'ניקוב: דנו על זה בפרוטרוט.

סטס מיסז'ניקוב: למה לא אישרנו את זה אז?

סטס מיסז'ניקוב: את יכולה להסביר לנו?

מירב תורג'מן: לא אישרנו את זה אז כי לא הייתה החלטה.

מירב תורג'מן: אמרנו שאני אכין החלטה בכתב, מפורשת, שתונח בפניכם, ופשוט תאשרו אותה.

סטס מיסז'ניקוב: זאת אומרת: זה טכני לחלוטין.

מירב תורג'מן: תשמע, אני מניחה שאפשר לפתוח לדיון ממש.

אבישי ברוורמן: בואו נשמע את חגי, בואו נשמע את כולם.

סמדר אלחנני: אני מבקשת – הבנתי את הניסוח של היועצת המשפטית כאילו זה טכני, זה לא טכני.

סמדר אלחנני: אני רואה בזה החלטה מיותרת לחלוטין, כיוון שפקודת מס הכנסה אומרת במפורש שהוצאות מלון שנוצרו – ויש לה הגדרות, הבאתי את זה בפניכם העתקתי את זה מחוברת ההנחיות לשנת 2008, שזה קצת שונה ממה שהיה קודם, אבל לא חשוב.

סמדר אלחנני: אלו הן ההנחיות האחרונות של פקודת מס הכנסה שכמובן מכירה בהוצאות מלון כהוצאות לצורך מילוי תפקיד או הוצאות לייצור הכנסה.

סמדר אלחנני: המשפט החשוב – וזה גם כן אותם 100 קילומטרים וכולי, אבל המשפט החשוב אומר – בחוברת ההנחיות של מס הכנסה, לא אני אמרתי – "רשאי, אלא אם פקיד השומה אישר כי הייתה הכרחית ליצו הכנסה גם אם המרחק קטן יותר" אפילו יש לו דרגת חופש יותר גדולה, גם אם המרחקים יותר קטנים, פקיד שומה.

מירב תורג'מן: הבעיה היא הגבלת הסכום.

סמדר אלחנני: רגע.

סמדר אלחנני: בפקודת מס הכנסה יש הגבלת סכום.

סמדר אלחנני: פה אני באה אליכם ואומרת: הסכום הוא תרגום היסטורי של איזה 100 דולר.

סמדר אלחנני: בינתיים, מאז שאני מכירה את הסעיף הזה בפקודה, הדולר נשחק באיזה 20%.

סמדר אלחנני: זאת אומרת: מחירי המלונות עלו, הדולר נשחק, אני לא מבינה למה בפקודת מס הכנסה שמתייחסת למלונות בארץ צריך בכלל לדבר בדולרים.

סמדר אלחנני: צריך לדבר בשקלים כי הכנסותינו בשקלים, הוצאותינו הם בשקלים והתרגום זה הוא מיותר.

סמדר אלחנני: למה אני מחזירה ואומרת את זה?

סמדר אלחנני: כי אני אומרת: קודם כל פנו אתם אל נציב מס הכנסה, אחד שיתקן קצת את כל ההוראות האלה.

סמדר אלחנני: זה רלוונטי גם לאנשי עסקים שעושים את עסקיהם בארץ וצריכים להיות באילת.

ניסן סלומינסקי: כן, הבעיה כאן שפקיד שומה צריך לאשר לשר כן או לא.

ניסן סלומינסקי: מזה כדאי להימנע.

סמדר אלחנני: לא, פקיד שומה יכול לעשות הנחיות.

סמדר אלחנני: ומנכ"ל הכנסת שמאשר לחברי כנסת?

ניסן סלומינסקי: מנכ"ל הכנסת, בסדר.

סמדר אלחנני: סליחה, אני באה - - -

ניסן סלומינסקי: מנכ"ל הכנסת, בסדר.

ניסן סלומינסקי: אבל פקיד שומה לשר – זה לא.

סמדר אלחנני: רק תנו לי אם אפשר לסיים את דברי.

אבישי ברוורמן: לסיים, כן.

סמדר אלחנני: מה שאני מציעה פה, שקודם כל, כצעד ראשון, לסדר את העניינים בפקודת מס הכנסה.

סמדר אלחנני: שהתקרה תהיה יותר גבוהה, שתהיה יותר ברורה, שתהיה בשקלים.

אבישי ברוורמן: מה עושה כרגע שר שגר רחוק?

סמדר אלחנני: הוא מקבל את זה, זה מגיע לו.

סמדר אלחנני: הבעיה היא רק המס הכנסה.

אבישי ברוורמן: אז הוא משלם מס הכנסה או לא?

סמדר אלחנני: לדעתי לא.

חיים אורון: מי מגלם את זה?

מירב תורג'מן: לא מגלמים לו את זה.

חיים אורון: מירב אומרת שאת טועה, נו אז בואי.

אבישי ברוורמן: רגע, אז בוא נשמע אותה.

סמדר אלחנני: אז נשאל את פקיד מס הכנסה מה קורה שם.

סמדר אלחנני: הדבר הבא שאני רוצה להגיד לכם:

סמדר אלחנני: בפקודת מס הכנסה יש תקרה לסכום שהוא מוכר כפטור ממס.

סמדר אלחנני: שאני אומרת שהוא לא ריאלי, זה בצימר אי אפשר לקבל היום מאה דולר ללילה.

סמדר אלחנני: אני לא יודעת מאיפה הם הוציאו את הסכום הזה.

סמדר אלחנני: אתה יכול לקבוע כמה רמות.

סמדר אלחנני: שמישהו בדרגה כזאת וכזאת יהיה לו מלון יותר יקר, כי מגיע לשרים מלון מכובד.

סמדר אלחנני: אבל, אני פונה אליכם – אני לא יודעת אל מי אני פונה כרגע.

סטס מיסז'ניקוב: אל מצלמת הטלוויזיה.

סטס מיסז'ניקוב: אל העם.

סמדר אלחנני: אני אומרת: על אף זה, על אחת כמה וכמה, צריך להגדיר את הסכומים כסכומים סבירים.

סמדר אלחנני: אפילו אני הצנועה שמכירה רק צימרים – זה סכום לא ריאלי.

קריאה: צימרים יש לו בצפון, הוא לא צריך.

סמדר אלחנני: רק רגע, יש צימרים גם בתל אביב.

סמדר אלחנני: במוצא יש צימרים.

סמדר אלחנני: תקבעו תקרה לסכום המוכר.

סמדר אלחנני: אני חושבת שלא יכול להיות – אני לא חושבת שאפשר לקבוע תקרה למספר הפעמים, כי זה לצורך עבודה, מי אני שאני אגיד לשר כמה לילות הוא צריך לישון ואיפה הוא עובד.

סמדר אלחנני: אבל הסכום צריך להיות מוכר.

סמדר אלחנני: לכן מה שאני מציעה, קודם כל פנו למס הכנסה שיתקנו את זה ואחרי כל זה לקבוע תקרה מיוחדת לשרים.

אבישי ברוורמן: תודה רבה.

סמדר אלחנני: והדבר השלישי, לסיום.

סמדר אלחנני: ברגע שנותנים פה פטור ממס הכנסה עם גילום אני - - -

סטס מיסז'ניקוב: זה לא פטור.

מירב תורג'מן: זה לא פטור.

סמדר אלחנני: סליחה - - -

מירב תורג'מן: אני חייבת לציין ולהבהיר שלא מדובר פה בפטור.

סמדר אלחנני: או.

סמדר אלחנני: קי, לא פטור.

סמדר אלחנני: דה פקטו זה פטור.

סמדר אלחנני: מה שאני מבקשת וזה בא מכבוד הניסיון הרב שלי, בחדר הקודם, לא בחדר הזה, אבל בחדר הקודם של ועדת הכספים, זאת פרצה.

סמדר אלחנני: ואני מבקשת מכם, אל תעשו פרצות כאלה.

סטס מיסז'ניקוב: גם בחדר הזה בילינו שעות רבות.

סטס מיסז'ניקוב: גם פה צברת ניסיון.

חגי פדר: אני לא רוצה לפתוח שוב פעם את הדיון על הגילום, אני רק אציין שעקבות פנייה של מר טמיר כהן אלינו ישבנו וגיבשנו איתו איזשהם כללים אחרים קצת יותר צנועים, אבל מכיוון שהוועדה החליטה בישיבה הקודמת להחיל את הכללים כמו שדובר בהם, לא נפתח את זה לדיון.

חגי פדר: שני דברים שכן אני רוצה לציין.

חגי פדר: אחד, זה שבהחלטה לגבי שרים – בעצם בהצעה שמוצעת ניתנת לשרים הטבה שלא ניתנת לחברי כנסת.

חגי פדר: והיא, שגם שר שמשרדו נמצא בירושלים, מקום עבודתו בירושלים, ובכל זאת רוצה ללון בתל אביב, כי לצורכי עבודתו יש לו שני ימי עבודה בתל אביב, פגישות ודברים אחרים, מאושר לו גילום על לינות כאלה.

חגי פדר: כאשר בהחלטה לגבי חברי כנסת הדבר הזה לא חל.

מירב תורג'מן: למעשה גם עכשיו זה קיים, הלינה בתל אביב.

מירב תורג'מן: ועדת גרונר המליצה להוריד את תל אביב, להשאיר ירושלים בלבד מכיוון שהמליאה כאן, הכנסת כאן ומרבית העבודה שלהם היא באמת בירושלים.

חיים אורון: אני בעד לשלם לכל שר שלא ישן בבית תוספת כסף.

ניסן סלומינסקי: עד כדי כך?

אבישי ברוורמן: ג'ומס חושב שזה יהרוס לו את חיי המשפחה והוא צריך פיצוי.

חיים אורון: זה עונש זה.

סטס מיסז'ניקוב: משבר משפחתי עולה הרבה יותר כסף.

אבישי ברוורמן: חגי, ולכן אתה ממליץ לקבל את זה?

חגי פדר: לא, הכנו עבודה משלנו והגשנו אותה.

חיים אורון: כרגע בעד תקרה, הוא יכול לישון בסוויטה בקינג דוויד כמה פעמים שהוא רוצה?

חגי פדר: אנחנו חושבים שראוי לקבוע תקרה.

אבישי ברוורמן: יעל ממשרד ראש הממשלה תבהיר את הנושא הזה של סוויטות בקינג דוויד.

יעל כהן: עד כמה שאני – ממשרדי הממשלה שאני מכירה בדרך כלל, את ההתקשרות עם המלון יוצר המשרד ולא השר בעצמו.

יעל כהן: המשרד עושה נוהל של הצעות מחיר או מכרז לפי עלות ההתקשרות השנתית שלו, והוא זה שעושה את ההתקשרות במחירים שהם לא מחירי סוויטות בקינג דייויד.

יעל כהן: אני לא יודעת איך יוצרים תקרה בשקלים ונשארים מעודכנים, ה-100 דולר פעם כנראה היה רלבנטי ולכן אני נרתעת מתקרה.

אבישי ברוורמן: מבקר המדינה יכול לבדוק מפעם לפעם.

ניסן סלומינסקי: המכרז הכולל זה לכל המשרדים אתם עושים, כל המשרדים.

יעל כהן: לא, כל משרד עושה את ההתקשרויות שלו.

יעל כהן: במשרד ראש הממשלה עושים מכרזים.

מירב תורג'מן: שוחחתי עם חשב הכנסת והוא אמר שיש לכנסת הסכמים עם בתי מלון בירושלים וחברי הכנסת יכולים לבחור.

חיים אורון: השאלה אם אפשר לכתוב את זה.

חיים אורון: עם הסדרים שקיימים במשרדי הממשלה.

חגי פדר: לא לכל המשרדים יש את זה.

חיים אורון: חבר'ה, מרוב שאתם לא לפה ולא לפה, פשוט מה שיוצא בטקסט הנוכחי שזה פתוח.

חיים אורון: באופן תיאורטי אם שר יחליט שהוא רק בסוויטה, יגיד: מה אתם רוצים, החוק מאפשר לי.

סמדר אלחנני: נכון.

קריאה: והיו דברים מעולם.

חיים אורון: אני לא רוצה להגיד.

קריאה: לא בישראל.

חיים אורון: למה שלא נגיד בעברית הכי פשוטה.

מירב תורג'מן: תגידו אם יש לכל השרים הסדרים עם מלונות.

אבישי ברוורמן: אז יעשו.

חיים אורון: אני מקבל את מה שאת אומרת.

חיים אורון: לא נקבע פה סכום.

חיים אורון: ברגע שיהיה כתוב פה, ברמה של ההסדרים המקובלים במשרדי הממשלה, אם פתאום מתברר שאחד פרץ החוצה, יבינו שלא התכוונו לזה.

חיים אורון: אם כולם יהיו שם אז כולם יהיו שם.

חיים אורון: אני לא הולך לקבוע היום לשר: תגור ברמדה או תגור בזה.

חיים אורון: אבל אם יש פחות או יותר הסדרים מקובלים, זו הנורמה שמחייבת את כולם.

ניסן סלומינסקי: ואם יש משרד שאין, אז הוא גם יעשה לו הסדר, מה.

מירב תורג'מן: השאלה איך מנסחים את זה משפטית כהחלטה.

יעל כהן: אני חושבת שזה בעייתי פשוט להכניס את זה להחלטה, כיוון שלא לכולם, כאמור, יש הסדר.

מירב תורג'מן: כן.

ניסן סלומינסקי: אז הם יעשו הסדר.

יעל כהן: אבל אתה כאילו מחייב לפעול לפי הסדר שלמעשה לא קיים.

ניסן סלומינסקי: אבל המשרד יעשה הסדר.

אבישי ברוורמן: רגע, אני מבקש, ברוח הדברים של חבר הכנסת אורון, תני לי ניסוח משפטי שהוא אומר – הלוא כולם שנמצאים פה הולכים לרמדה ולדברים כאלה, אנחנו לא רוצים שילכו למלונות יקרים במיוחד ומנקרי עיניים.

אבישי ברוורמן: נכון?

מירב תורג'מן: נכון.

אבישי ברוורמן: לכן תנסחו, אתם עורכי דין, תעשו ניסוח מתאים במסגרת הזאת שלא יהיו דברים כאלה, זה הכול.

אבישי ברוורמן: אם יצאו יהיה ברור שחובת ההוכחה - - - שם.

אברהם מיכאלי: אם המשרדים יחרגו המשרדים יהיו בביקורת.

אבישי ברוורמן: אם התיקון הזה אתם מעבירים, אני בעד להעביר את ההחלטה הזאת.

ניסן סלומינסקי: אני מציע לאשר את זה.

חיים אורון: לא לדחות, לאשר.

קריאה: לאשר ולתת להם למצוא את הנוסח.

אבישי ברוורמן: מי בעד?

מירב תורג'מן: רגע.

מירב תורג'מן: אתם מאשרים את ההחלטה שמונחת בפניכם, ובלבד שאנחנו מוסיפים איזשהו סעיף שמדובר במלונות שיש לאותו משרד רלבנטי הסדר אתם?

חיים אורון: לא, את לא רושמת שיש לו הסדר.

חיים אורון: ברמה המקובלת למשרדי הממשלה.

חיים אורון: אלוהים אדירים, כל אדם נורמלי יבין את זה.

אבישי ברוורמן: בסטנדרט.

חגי פדר: אין.

יעל כהן: בסדר, אבל אז החשב הכללי אולי יוציא הנחיה וזאת תהיה הרמה המקובלת.

חיים אורון: הרמה המקובלת.

ניסן סלומינסקי: רק רגע, אנחנו יכולים להצביע?

ניסן סלומינסקי: אנחנו לא נוגעים בדבר שבפוטנציה?

מירב תורג'מן: זה בסמכות ועדת הכספים.

אבישי ברוורמן: מי בעד החלטת שכר שרים וסגני שרים (תיקון) התשס"ח-2008, כולל ההסתייגויות שהצגנו עכשיו?

ניסן סלומינסקי: התיקון, לא ההסתייגות, התיקון.

חיים אורון: ותיקונם בסמכות היושב ראש עד יום ה-30 בספטמבר.

אבישי ברוורמן: מי בעד?

אבישי ברוורמן: הצבעה בעד – כל החברים נגד – אין נמנעים – אין ההצעה נתקבלה.

אבישי ברוורמן: פה אחד.

אבישי ברוורמן: תודה רבה.